โอ้กะจู๋ เป็นชื่อที่หลายๆ คนได้ยินจะต้องสงสัยว่ามันหมายความว่าอย่างไร มีที่มายังไง (แลดูติดเรท) ที่จริงแล้วโอกะจู๋ มันมาจากคำว่า "อู๋กะโจ้" คือเป็นชื่อของผู้ร่วมก่อตั้งร้านนั่นเอง ร้านนี้เขามีสโลกแกนดีๆ ว่า "ปลูกผักเพราะรักแม่" เพราะอยากให้แม่ได้ทานสิ่งดีๆ ได้ทานผักที่มีประโยชน์ ปลอดสารพิษ ดังนั้นร้านนี้จึงมีแต่ผักที่เขาปลูกในลักษณะของออแกนิก ไร้ซึ่งการใช้สารพิษใดๆ ดังนั้นเวลาคนกินจึงปลอดภัย 100% ถึงกับคอนเฟิร์มว่าผักที่นี่ถ้าเด็ดมาจากแปลงแล้ว แค่ล้างน้ำ เอาดินออก ก็สามารถทานได้เลย 

เมนูเด่นที่อยากแนะนำคือสเต็กซี่โครงหมูพริกไทยดำ เมนูสุดคุ้ม สุดอลังการ แต่กระเป๋าตังไม่แฟ่บ ร้านนี้เขาจะมีอยู่ 2 ไซส์คือใหญ่และเล็ก สนนราคาไม่แพงเลย 295 บาทกินได้สัก 3 คนได้มั้ง ๕๕๕๕ แต่ไม่แน่นะอาจจะต้องห่อกลับบ้านด้วยก็ได้